stanford-oval/wikipedia huggingface dataset:
Hadž
Mekka pyhiinvaelluskohteena

Ei ole tiedossa, milloin Mekasta tuli muslimien pyhiinvaelluskohde, vaikka 800-luvun islamilainen hadith-perinne ja ennen muuta Ibn Hisham kertookin jo Muhammedin aloittaneen sen vuonna 629. Perimätiedon kanssa on kuitenkin ristiriidassa se, mitä muut lähteet kertovat. Patricia Crone on todennut, että Quraish-heimoa tai Mekkaa ei mainita missään historiallisessa lähteessä vielä 600-luvulla. On myös pidetty mahdottomana perimätietoa, että yhden heimon hallitsema kaupunki olisi toiminut eri heimojen puolueettomana kokoontumispaikkana pyhien kuukausien aikana. Esi-islamilaiset lähteet luettelevat 16 pyhiinvaelluskohdetta Arabian niemimaalla, mutta eivät tunne Mekkaa.
Kalifi Abd al-Malik rakennutti vuonna 691 valtakuntansa keskuspyhäkön eli Kalliomoskeijan Jerusalemiin ja kunnosti pääkaupungista sinne johtavan tien pyhiinvaeltajia varten. Koraani kertoo, että rukoussuunta vaihdettiin "kohti suojattua moskeijaa" (Koraani 2: 144), mutta ei kerrota, missä se sijaitsee ja mikä oli alkuperäinen suunta. Siirron ajankohta on samoin tuntematon.
Mekka tunnetaan pyhiinvaelluskohteena kalifi Harun ar-Rashidin aikana. Hänen tiedetään tehneen useita pyhiinvaelluksia Mekkaan, ja hänen puolisonsa Zubayda (k. 832) antoi nimensä sinne johtavalle pyhiinvaellusreitille Darb Zubayda.
On esitetty teoria, että Safa-kukkula ehkä viittaa Jerusalemiin ja Temppelivuoreen ja Marwa tarkoittaisi Merviä, joka oli tärkeä miljoonakaupunki itäisessä Iranissa. Kyseessä olisi silloin eräänlainen pyhiinvaeltajien teemapuisto samaan tapaan kuin Euroopassa keskiajalla rakennettiin pienoismalleja korvaamaan liian kaukana olevia pyhiinvaelluskohteita. Esimerkiksi Italian Verona tunnettiin keskiaikana nimellä minor Hierusalem, ja sieltä löytyivät Jerusalemin pyhäkköjä vastaavien kirkkojen ohella myös Golgata ja Öljymäki.
Mekkaan on pääsy kielletty kaikilta muilta paitsi muslimeilta. Vuonna 1846 suomalainen tutkimusmatkailija G. A. Wallin muslimiksi naamioituneena teki sinne pyhiinvaelluksen ja kertoo sen vaiheista matkakirjeissään.
Aiheesta muualla

Kuvia tai muita tiedostoja aiheesta Hadž Wikimedia Commonsissa
Pyhiinvaelluksen vaiheet Mekassa
Kaaban kiertäminen ja juoksurata Safa- ja Marwa-vuorten välillä
Reitti Safan ja Marwan välillä
F. S. Eljas Pauanne

Frans Sulo Eljas Pauanne (11. maaliskuuta 1879 Varkaus – 26. syyskuuta 1947 Luumäki) oli suomalainen toimittaja ja suomentaja. Hän käytti nimimerkkiä Tahvo Partio.
Pauanne pääsi ylioppilaaksi 1899 Kuopion lyseosta. Hän oli vastaavana toimittajana 1907–1908 Raja-Karjala-lehdessä ja 1909–1913 Viipuri-lehdessä. Sittemmin hän toimi nimismiehenä.
Pauanteen vanhemmat olivat rautasorvari Frans Oskar Hellberg ja Juliana Vilhelmina Wilkman. Pauanne oli naimisissa vuoteen 1929 Paula Hollon (k. 1929) kanssa ja vuodesta 1938 kansakoulunopettaja Ester Alfhild Penttisen, o.s. Pennanen kanssa.
Teokset

Wenäjän vallankumous ja Suomi: mietteitä venäläisten hyökkäysten johdosta; kirjoittanut S. J:nen. Helsinki 1917
Nimimerkillä Tahvo Partio:
Punaisen hirmuvallan jaloissa. Pohjolan kustannus, Oulu 1918 (Teoksen digitoitu versio (Työväenliikkeen kirjasto: Digitaalinen arkisto)
Ihanteiden virvatulia terveen järjen kaukoputkessa. Kouvolan seudun täysikiellottoman kansanraittiuden edistämisyhdistyksen julkaisuja n:o 1. Kouvola 1927
Suomennokset

Omalla nimellä:
Arthur Griffiths: Rooman pikajuna: salapoliisikertomus. F. S. Eljas Pauanne, Sortavala 1907
F. M. White: Valtakunta vaarassa eli kuningattaren huolet. F. S. Eljas Pauanne, Sortavala 1908
Nimimerkillä Tahvo Partio:
Georg von der Veste: Tuhatyksi yötä: uusia satuja nuorisolle; toisesta saksal. painoksesta suom. Tahvo Partio. Yrjö Weilin, Helsinki 1904, 2. painos 1907
Sylvanus Stall : Mitä nuoren miehen tulee tietää: ”nuorukaisen ylpeys on hänen voimansa”. Yrjö Weilin, Helsinki 1905, 2. painos 1908
yliluutnantti Heydemarck: "C 666": lentäjänä länsi-rintamalla. Kustannusliike Minerva, Helsinki 1917
Englannin valtiomiehiä; kirjoittanut Sil-Vara. Pohjolan kustannus, Oulu 1917
Walter Heichen: Hindenburgin lippujen alla: kertomus Venäjän sotanäyttämöltä. Kustannusliike Minerva, Helsinki 1917
Erich Killinger: Itämeren-lentäjän seikkailut. Minerva, Helsinki 1917
John Retcliffe: Katarina II ja hänen rakastajansa. Minerva, Helsinki 1917
Clara Tschudi: Keisarinna Elisabet. Pohjolan kustannus, Oulu 1917
Eduard David: Kuka on syypää sotaan: puhe Hollantilais-skandinavialaisen rauhankomitean kokouksessa. Pohjolan kustannus, Oulu 1917
Hans Paasche: Muukalaislegionalainen Kirsch: seikkailut Afrikasta saksalaisten juoksuhautoihin. Minerva, Helsinki 1917
Ernesto Gedult von Jungenfeld: Paraguayn metsistä isänmaan armeijaan. Minerva, Helsinki 1917
Armgaard Karl Graves: Saksan keisarihuoneen salaisuudet. Minerva, Helsinki 1917
Oswald Boelcke: Sotalentäjä Bölcken taisteluraportit ynnä hänen isänsä kirjoittama johdanto. Minerva, Helsinki 1917
Gunther Plüschow: Tsingtaun lentäjä: seikkailuni kolmessa maanosassa. Minerva, Helsinki 1917
Carl Muusmann: Venäjän keisariperheen murhenäytelmä: Tsarskoje Selosta Siperiaan. Pohjolan kustannus, Oulu 1917
Pierre Loÿs: Afrodite: lemmen romaani antikin päiviltä; kuvittanut R. Rindell. Minerva, Helsinki 1918
Øvre Richter Frich: Kaappaajan kynsissä: romaani. Minerva, Helsinki 1918
Orjakauppiaan jälkisäädös: meriromaani; kirjoittanut Carl Leche. Pohjolan kustannus, Oulu 1918
Pako Muurmanin radalta; erään Torgaun Husaarin kertomuksen mukaan kuvaillut Gustav Schröer. Minerva, Helsinki 1918
Crompton: "U 41" eli rikollista sodankäyntiä. Pohjolan kustannus, Oulu 1918
Victor Helling: Voittoon taikka kuolemaan: romaani maailmansodasta. Pohjolan kustannus, Oulu 1918
Manuel Schnitzer: Vaimoni ja minä: muistiinpanoja toisistamme. Minerva, Helsinki 1919
Elinor Glyn: Kolme viikkoa. Minerva, Helsinki 1920
V. Heimburg: Sabinan kosijat. Minerva, Oulunkylä 1920
Øvre Richter-Frich: Pyhä lähde: seikkailuromaani. Minerva, Helsinki 1924
Helene Stöcker: Rakkautta; tekijän myöntämin oikeuksin 17:nnestä painoksesta suom. Tahvo Partio. Nide Oy, Hämeenlinna 1946
Suolijärvi

Suolijärvi voi tarkoittaa seuraavia:
Asutusnimiä

Suolijärvi, kylä Puolangalla
Vesistöjä

Suolijärvi, järvi Hankasalmella
Suolijärvi, järvi Hyvinkäällä
Suolijärvi, järvi Jyväskylässä
Suolijärvi, järvi Puolangalla
Suolijärvi, järvi Rovaniemellä
Suolijärvi, järvi Sastamalassa
Suolijärvi, järvi Tampereella
Suolijärvi, järvi Tuuloksessa
Suolijärvi, järvi Ylöjärvellä
Ala-Suolijärvi, järvi Posiolla
Pikku Suolijärvi, järvi Ylöjärven Parkkuulla
Yli-Suolijärvi, järvi Posiolla.
| --- | --- |
: Tämä on täsmennyssivu, jolla luetellaan useita samannimisiä järviä.
Anttola

| Anttola> Entinen kunta – nykyiset kunnat: Mikkeli |
| --- | --- |

 vaakuna :  sijainti 
Sijainti:  61°35′N, 027°39′E
Lääni:  Itä-Suomi
Maakunta:  Etelä-Savon maakunta
Seutukunta:  Mikkelin seutukunta
Kuntanumero:  014
Hallinnollinen keskus:  Anttolankylä
Perustettu:  1875
Kuntaliitokset:  Osa Juvasta (1923)
Liitetty:  2001
– liitoskunnat:  Mikkeli, Mikkelin maalaiskunta Anttola
– syntynyt kunta:  Mikkeli
Pinta-ala:   km²   (1.1.2000)
– maa:  257,2 km²
Väkiluku:  1 868   (31.12.2000)
– väestötiheys:  9,80 as./km²
Anttola on entinen Suomen kunta Etelä-Savossa. Anttola liittyi Mikkelin kaupunkiin vuoden 2001 alusta yhdessä Mikkelin maalaiskunnan kanssa. Kunnassa asui 1 890 asukasta vuonna 1999, ja sen pinta-ala oli 363 km², josta vesistöjä oli 29,2 prosenttia. Anttolan naapurikunnat olivat Juva, Mikkelin maalaiskunta, Puumala ja Ristiina.
Nykyisin Anttola on Mikkelin 40. kaupunginosa.
Anttola tunnetaan hinattavista rahtialuksistaan eli lotjista. Vanhan Saimaan kanavan aikana Anttolassa rakennettiin yli 180 lotjaa. Anttolassa myös sijaitsee saari nimeltään Lotjasaari.
Mikkelin Anttolassa sijaitsee muun muassa Neitvuori, joka on yksi Etelä-Savon alueen korkeimmista huipuista, sekä kylpylä-hotelli Anttolanhovi, joka sijaitsee ruhtinas Aleksandr Demidoffin aikoinaan puretun kartanon mailla. Anttolatalon yhteydessä toimii Anttolan kirjasto (Taipaleentie 31). Aiemmin Anttolatalolla oli terveyskeskus; nyttemmin perusterveydenhoitoa tarjotaan läheisellä Anttolan hyvinvointiasemalla (Taipaleentie 27-29). Kantatie 62 Mikkelistä Imatralle kulkee Anttolan kautta. Anttolan satamaan johtaa Luonterilta 2,4 metrin syvyinen väylä.
Anttolan kirkko on Juvalta siirretty vuonna 1729 rakennettu puinen ristikirkko.
Anttolan nimikkoruokia ovat ohrajauhoista tehty, pannulla paistettu ryynirieska ja rahkan kaltainen kokkopiimä.
Kylät ja kulmakunnat

Anttolassa on 20 henkikirjakylää (tieto vuodelta 1967):
| --- | --- |
 Anttolan kylä  Hauhala  Huttula  Hylkylä  Karhila  Keriniemi  Kontila  Kuosmala  Kähkölä  Kääriälä :  Maljala  Marjoniemi  Montola  Nurhola  Piskola  Pitkälahti  Pulkkila (Anttola)  Ruokola  Siiskola  Ylivesi 
Lisäksi Anttolassa on Ikolan kulmakunta. Ennen lähes kaikilla kylillä oli oma koulunsa, mutta nykyään on vain yksi, Anttolan yhtenäiskoulu, jossa on noin 200 oppilasta.
Harrastustoimintaa Anttolassa

Anttolan Viiriäiset (partiolippukunta)
Anttolan Urheilijat
Anttola Shakers (salibandy)
Anttolan Pallo Ry (jalkapallo)
AVAK Ry (Anttolan vapaa-ajankalastajat)
Anttolan Karting Ry
Pitkälahden Erämiehet Ry (Metsästysseura)
Anttolan VPK (vapaapalokunta)
Länsi-Anttolan Erä Ry (Metsästysseura)
Tunnettuja anttolalaisia

Eero Kolehmainen (1918–2013), hiihtäjä
Aiheesta muualla

Anttolan kylän omat sivut
Anttolanhovin historia (Arkistoitu – Internet Archive)
| n k Etelä-Savon maakunnan kunnat |
| --- | --- |
Nykyiset kunnat:  Enonkoski  Hirvensalmi  Juva  Kangasniemi  Mikkeli  Mäntyharju  Pertunmaa  Pieksämäki  Puumala  Rantasalmi  Savonlinna  Sulkava 
Entiset kunnat:  Anttola  Haukivuori  Jäppilä  Kerimäki  Mikkelin maalaiskunta  Pieksänmaa  Pieksämäen maalaiskunta  Punkaharju  Ristiina  Savonranta  Sääminki  Virtasalmi
Tom Hiddleston

| Tom Hiddleston |
| --- | --- |
 Tom Hiddleston San Diegon Comic-Conissa 2019.
Henkilötiedot
Koko nimi:  Thomas William Hiddleston
Syntynyt: 9. helmikuuta 1981 (ikä 43) Westminster, Lontoo, Yhdistynyt kuningaskunta
Ammatti:  näyttelijä
Näyttelijä
Aktiivisena:  2001–
Merkittävät roolit:  Marvel Cinematic Universe Midnight in Paris Sotahevonen
Palkinnot
 Parhaan uuden näyttelijän Olivier-palinto  2008 Cymbeline   Parhaan miespääosan Golden Globe  2016 Yövahti 
 Nimikirjoitus
Aiheesta muualla
IMDb 
Elonet
Tom Hiddleston ja Chris Hemsworth San Diegon Comic-Conissa vuonna 2010.
Thomas William ”Tom” Hiddleston (s. 9. helmikuuta 1981 Westminster, Lontoo, Yhdistynyt kuningaskunta) on brittiläinen teatteri-, elokuva-, televisio- ja radionäyttelijä. Hänen uransa alkoi Britanniassa teatterissa, ja hän voitti 2008 Olivier-palkinnon parhaana uutena näyttelijänä. Hiddlestonista tuli kansainvälisesti tunnettu supersankarielokuvasta Thor (2011), missä hän näytteli nimikkohahmo Thorin veljeä Lokia. Hän on palannut rooliin useissa elokuvissa sekä muun muassa televisiosarjassa Loki. Hiddleston palkittiin minisarjasta Yövahti parhaan miespääosan Golden Globella.
Nuoruus ja opiskelut

Tom Hiddleston syntyi Lontoossa vuonna 1981. Hänen äitinsä Diana Patricia (omaa sukuaan Servaes) on kotoisin Suffolkista, kun taas isä James Norman on kotoisin Greenockista Skotlannista. James on lääkäri ja Diana on työskennellyt taidehallinnossa sekä roolittajana ja näyttämömestarina. Diana-äiti tutustutti Tominkin elokuvien ja teatterin maailmaan.
Tom Hiddleston on perheen kolmesta lapsesta keskimmäinen, ja myös hänen pikkusiskonsa Emma on näyttelijä. Varhaiset vuotensa hän asui Wimbledonissa, mutta perhe muutti Oxfordiin, kun hän oli kymmenenvuotias. Hiddleston päätti 13-vuotiaana haluavansa näyttelijäksi. Samoihin aikoihin hänen vanhempansa erosivat. Myöhemmin hän on sanonutkin innostuneensa näyttelyharrastuksesta osittain siksi, että se oli rentouttavaa kotioloihin verrattuna.
Hiddleston kävi 1989–1994 Oxfordin Dragon Schoolia. Sieltä hän jatkoi Eton Collegeen ja edelleen Cambridgen yliopiston Pembroke Collegeen, missä hän suoritti tutkinnon antiikintutkimuksesta.
Ura

Hiddleston esiintyi Cambridgen toisena opiskeluvuotenaan näytelmässä Viettelysten vaunu. Eräs kykyjenetsijä näki hänen suorituksensa, ja Hiddlestonin ensimmäinen ammattirooli oli 2001 Nicholas Nicklebyn elämä ja seikkailut -romaanin televisiosovituksessa. Hiddleston haki sen jälkeen opiskelemaan Royal Academy of Dramatic Artiin, mistä hän valmistui 2005.
Hiddlestonin ensimmäinen elokuva oli Unrelated (2007). Hän keskittyi uransa alkuvaiheessa kuitenkin pääosin teatterirooleihin, vaikka tekikin yhden elokuvan lisäksi joitakin televisioesiintymisiä BBC:lle. Hiddleston näytteli 2007 William Shakespearen Cymbeline-näytelmässä Posthumusta ja sai roolista Laurence Olivier -palkinnon parhaana tulokkaana. Hän esiintyi myös Othellossa (2007) ja Anton Tšehovin Ivanovissa (2008). Hiddlestonilla oli 2008–2011 rooli myös BBC:n rikossarjassa Wallander.
Hiddleston haki Thorin roolia supersankarielokuvaan Thor. Elokuvan ohjannut ja Ivanov-näytelmässä Hiddlestonin kanssa esiintynyt Kenneth Branagh valitsi tämän kuitenkin Thorin ilkeän velipuolen Lokin rooliin. Elokuva menestyi kansainvälisesti, ja Hiddleston sai myös suosiota ilkikurisen Lokin hahmosta. Hiddleston on palannut rooliin useita kertoja. Ensin elokuvissa The Avengers (2012) ja Thor: The Dark World (2013).
Hiddleston näytteli 2010-luvun alussa myös muissa elokuvissa. Hänen elokuviaan olivat muun muassa Midnight in Paris (2011), Sotahevonen (2011), Syvänsininen meri (2011) ja Only Lovers Left Alive (2013). Hän oli vuosina 2012–2016 BBC:n Ontto kruunu -sarjassa, jossa esitettiin Shakespearen näytelmiä, ja teatterissa hän esitti Coriolanuksen nimiroolia.
Crimson Peak (2015) oli yliluonnollista kauhua, I Saw the Light (2016) puolestaan elämäkertaelokuva, jossa Hiddleston näytteli Hank Williamsia. Hiddleston palkittiin Golden Globella minisarjasta Yövahti, joka perustui John le Carrén romaaniin. Hiddleston näytteli siinä päähahmoa Jonathan Pinea. Hän oli mukana myös Kenneth Branaghin ohjaamassa vuoden 2017 Hamlet-sovituksessa. Hiddlestonin Broadway-debyytti tuli näytelmästä Petos (2019). Hän oli siitä Tony-palkintoehdokkaana.
Hiddleston palasi 2017 Lokin rooliin elokuvassa Thor: Ragnarök. Sen jälkeen hän on näytellyt hahmoa muun muassa elokuvassa Avengers: Infinity War (2018) ja omassa televisiosarjassa Loki sekä ääninäytellyt sarjassa What If.
Yksityiselämä

Hiddleston seurusteli laulaja Taylor Swiftin kanssa kolmisen kuukautta 2016. Hiddleston on ollut vuodesta 2019 yhdessä näyttelijä Zawe Ashtonin kanssa. He esiintyivät yhdessä näytelmässä Petos. He ovat pitäneet parisuhteensa varsin yksityisenä, mutta kesäkuussa 2022 he kertoivat olevansa kihloissa ja lokakuussa syntyi parin ensimmäinen lapsi.
Filmografia > Elokuvaroolit

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2006 | Unrelated | Unrelated | Oakley |
| 2010 | Archipelago | Archipelago | Edward |
| 2011 | Thor | Thor | Loki |
| 2011 | Midnight in Paris | Midnight in Paris | F. Scott Fitzgerald |
| 2011 | Sotahevonen | War Horse | Captain Nicholls |
| 2012 | Syvänsininen meri | The Deep Blue Sea | Freddie Page |
| 2012 | The Avengers | The Avengers | Loki |
| 2013 | Only Lovers Left Alive | Only Lovers Left Alive | Adam |
| 2013 | Exhibition | Exhibition | Jamie Macmillan |
| 2013 | Thor: The Dark World | Thor: The Dark World | Loki |
| 2014 | Muppets Most Wanted | Muppets Most Wanted | Great Escapo |
| 2014 | Helinä-keiju ja merirosvokeiju | The Pirate Fairy | Kapteeni Koukku (ääni) |
| 2014 | Unity | Unity | kertoja |
| 2015 | Crimson Peak | Crimson Peak | Sir Thomas Sharpe |
| 2015 | I Saw the Light | I Saw the Light | Hank Williams |
| 2015 | High-Rise | High-Rise | Tri. Robert Laing |
| 2017 | Kong: Pääkallosaari | Kong: Skull Island | James Conrad |
| 2017 | Thor: Ragnarök | Thor: Ragnarök | Loki |
| 2018 | Luolamies  | Early Man | lordi Nooth (ääni) |
| 2018 | Avengers: Infinity War | Avengers: Infinity War | Loki |
| 2019 | Avengers: Endgame | Avengers: Endgame | Loki |
| 2023 | Ant-Man and the Wasp: Quantumania | Ant-Man and the Wasp: Quantumania | Loki (cameorooli) |
Filmografia > Televisioroolit

| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 2001 | The Life and Adventures of Nicholas Nickleby | The Life and Adventures of Nicholas Nickleby | Lord |
| 2001 | Lopullinen ratkaisu | Conspiracy | Puhelinoperaattori |
| 2002 | The Gathering Storm | The Gathering Storm | Randolph Churchill |
| 2005 | A Waste of Shame | A Waste of Shame | John Hall |
| 2008 | Miss Austen Regrest | Miss Austen Regrest | Mr. John Plumptre |
| 2012 | Ontto kruunu: Henrik IV Ensimmäinen osa | Hollow Crown: Henry IV, Part 1 | Prinssi Hal |
| 2012 | Ontto kruunu: Henrik IV Toinen osa | Hollow Crown: Henry IV, Part 2 | Prinssi Hal |
| 2012 | Ontto kruunu: Henrik V | Hollow Crown: Henry V | Henry V |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Huomioita |
| --- | --- | --- | --- | --- |
| 2001 | Armadillo | Armadillo | Toby Sherrifmuir | 1 jakso |
| 2006 | Victoria Cross Heroes | Victoria Cross Heroes | Capt. "Jack" Randle | 1 jakso: "The Modern Age" |
| 2006 | Ristirouvat | Suburban Shootout | Bill Hazeldine | 10 jaksoa |
| 2006 | Galápagos | Galápagos | Charles Darwin (ääni) | 1 jakso: "Islands that Changed the World" |
| 2007 | Sairaalaelämää | Casualty | Chris Vaughan | 1 jakso: "The Killing Floor" |
| 2008 | Wallander | Wallander | Magnus Martinsson | 6 jaksoa |
| 2009 | Cranfordin naiset | Return to Cranford | William Buxton | 2 jaksoa |
| 2009 | Darwin’s Secret Notebooks | Darwin’s Secret Notebooks | Charles Darwin (ääni) | dokumentti |
| 2012 | Robot Chicken | Robot Chicken | Lorax narrator (ääni) | 1 jakso: "Butchered in Burbank" |
| 2013 | Family Guy | Family Guy | Statue Griffin (ääni) | 1 jakso: "No Country Club for Old Men" |
| 2016 | Yövahti | The Night Manager | Jonathan Pine | 6 jaksoa |
| 2021–2023 | Loki | Loki | Loki | päärooli |
| 2021–2024 | What If...? | What If...? | Loki (ääni) | 5 jaksoa |
Helsingin pörssi

| Nasdaq Helsinki> Helsingin pörssi |
| --- | --- |

Paikka:  Fabianinkatu 14, 00100 Helsinki
Perustettu:  7. lokakuuta 1912
Omistaja:  Nasdaq
Avainhenkilöt:  Henrik Husman (CEO) Lauri Rosendahl (Pj.)
Valuutta:  EUR
Listaukset:  134 pörssilistalla ja 50 Nasdaq First North -kasvumarkkinalla (tilanne huhtikuu 2024)
Indeksit:  OMX Helsinki 25
Aiheesta muualla
Sivusto
Infobox OKVirheellinen NIMI-arvo: 
Helsingin Pörssitalon sisäänkäynti
Helsingin pörssi eli Nasdaq Helsinki harjoittaa pörssitoimintaa ja tarjoaa toimintaedellytyksiä rahoitusvälineiden kaupankäyntiin. Lisäksi se järjestää monenkeskistä kaupankäyntiä ja tarjoaa rahoitusvälineiden vaihdantaa ja harjoittaa muuta näihin läheisesti liittyvää toimintaa. Helsingin pörssi perustettiin vuonna 1912, ja se kuuluu nykyään amerikkalaiseen Nasdaq Inc. -konserniin. Pohjoismainen OMX siirtyi yhdysvaltalaisen Nasdaqin omistukseen vuonna 2007 tehdyllä kaupalla ja muodosti vuonna 2008 NASDAQ OMX Groupin, nykyisin Nasdaq, Inc.
Fabianinkadulla sijaitsevan, vuonna 1912 valmistuneen vanhan pörssitalon on suunnitellut arkkitehti Lars Sonck. Vuonna 1934 Helsingin pörssiin hankittiin toisena maailmassa koneelliset merkinantolaitteet, joiden ansiosta meklarien ei enää tarvinnut tehdä tarjouksiaan huutaen vaan jokaisen pörssijäsenen pulpetissa olleiden painonappien avulla. Vastaavat L. M. Ericssonin valmistamat laitteet oli tätä ennen asennettu Tukholman arvopaperipörssiin. Pörssikauppa muuttui 1990-luvulla sähköiseksi, minkä jälkeen meklarit jättivät talon. Talossa ovat silti edelleen Nasdaq Helsingin toimistotilat. Rakennuksessa toimii myös Pörssisäätiö, ravintola ja Pörssiklubi.
Listatut osakkeet on jaettu 2. lokakuuta 2006 lähtien kolmeen ryhmään markkina-arvon mukaan: suuret (Large Cap), keskisuuret (Mid Cap) ja pienet yhtiöt (Small Cap).
Pörssin yleistä kehitystä kuvaavissa OMXH-, OMXH CAP- ja OMX Helsinki 25 -indekseissä otetaan huomioon kaikkien kauppojen yhteenlaskettu kurssikehitys. Cap-indeksissä yksittäisen osakkeen korkein mahdollinen painoarvo on 10 prosenttia, ja OMX Helsinki 25 -indeksissä huomioidaan ainoastaan 25 vaihdetuinta yhtiötä.
Nasdaq Helsinki on lisäksi ylläpitänyt 4. huhtikuuta 2011 alkaen Nasdaq First North Finland -kasvumarkkinaa kasvuyhtiöitä varten.
Helsingin pörssissä tehdyillä kaupoilla on verovapaus varainsiirtoverosta, joka pitää suorittaa pörssin ulkopuolella tehdyistä kaupoista.
Huhtikuussa 2006 pörssi ilmoitti luopuvansa pörssieristä, ja 25. syyskuuta 2006 lähtien kauppaa on käyty yksittäisillä osakkeilla.
Osakkeilla käydään jatkuvaa kauppaa noin kello 10:stä kello 18.20:een. Jatkuvaa kaupankäyntiä edeltää avaushuutokauppa, ja sen jälkeen on päätöshuutokauppa, jonka päättyessä kello 18.30 määräytyy osakkeen päivän päätöskurssi. Sopimuskauppojen raportointi on mahdollista kello 19.00 asti.
Aiheesta muualla

Wikimedia Commonsissa on kuvia tai muita tiedostoja aiheesta .
Pörssitalo.fi
OMX Helsingin pörssi
Pörssisäätiö: Helsingin Pörssi (Arkistoitu – Internet Archive)
Pörssin edeltäjä: Helsingin Pörssiyhdistys 1862
| n k Nasdaq |
| --- | --- |
Pörssit:  Armenia  Boston  New York  Philadelphia  First North  Baltic Riika  Tallinna  Vilna  Nordic Helsinki  Kööpenhamina  Islanti  Tukholma 
Indeksit:  Nordic 40  Copenhagen 25  Helsinki 25  Iceland 8  Stockholm 30  Nasdaq 100  Biotechnology  Composite  Financial-100 
Lopetetut indeksit:  Iceland 15 
| n k  Artikkelit Suomesta |
| --- | --- |
Historia:  Suomen asutushistoria  Suomen esihistoria  Ruotsin vallan aika Suomessa  Suomen suuriruhtinaskunta  Itsenäisen Suomen historia  Suomen sotahistoria 
Maantiede:  Geologia  Ilmasto  Joet  Järvet  Kansallispuistot  Kaupungit  Kaupunkialueet Helsinki  Tampere  Turku  Oulu  Jyväskylä  Kunnat  Linnut  Luonto  Luonnonsuojelualueet  Läänit  Maakunnat Ahvenanmaa  Metsät  Nisäkkäät  Saaret  Taajamat  Ääripisteet 
Hallinto:  Asevoimat NATO  Eduskunta  Hallinnolliset alueet  Ihmisoikeudet  Korruptio  Laki  Oikeusjärjestelmä  Perustuslaki  Poliisi  Politiikka  Presidentti  Puolueet  Pääministeri  Ulkopolitiikka  Vaalit  Valtioneuvosto  Valtion talousarvio 
Talous:  Eläkejärjestelmä  Energia  Liikenne  Maatalous  Matkailu  Meriteollisuus  Metsätalous  Keskuspankki  Pörssi  Teollisuus  Tiede  Tulopolitiikka  Valtionyhtiöt  Verotus  Viestimet  Yrittäjyys 
Yhteiskunta:  Hyvinvointi  Ihmiskauppa  Ilmastonmuutos  Kielet Suomi  Ruotsi  Pohjoissaame  Inarinsaame  Koltansaame  Karjala  Koulutus  Naiset  Prostituutio  Rikollisuus  Sensuuri  Siirtolaisuus  Suomalaiset  Terveydenhoito  Uskonto  Väestö 
Kulttuuri:  Arkkitehtuuri  Elokuva  Itsenäisyyspäivä  Juhlapäivät  Kansallislaulu  Kansanperinne  Kansallissymbolit  Keittiö  Kirjallisuus Kalevala  Lippu  Maailmanperintökohteet  Musiikki  Mytologia  Sauna  Taide  Urheilu  Valokuvaus  Vaakuna
Brofogdas

Brofogdas
Brofogdas on vanhimpia rakennuksia Lapinjärven kunnassa, Kirkonkylän alueella. Rakennus on toiminut alun perin siltavoudin (ruots. Brofogde) asuntona, josta koko rakennus on saanut nimensä. Myöhemmin rakennus on toiminut vänrikinpuustellina sekä Lantmannaskolan i Östra Nylandin (suom. maamieskoulu) toimitilana. Nykyään talo toimii näyttelytilana.
Prosthetic Records

| Prosthetic Records |
| --- | --- |

Perustettu:  1998
Perustajat:  Edward "E.J." Johantgen Dan Fitzgerald
Tilanne:  aktiivinen
Jakelijat:   RED Distribution  Sony
Tyylilajit:  heavy metal
Kotimaa:  Yhdysvallat
Sijainti:  Los Angeles
Kotisivu
Infobox OKNimi-testi OK: 
Prosthetic Records on yhdysvaltalainen heavy metal -musiikkiin erikoistunut levy-yhtiö.